**Ftesë për Përfaqësimin e Shoqërisë Civile në Mekanizmin Koordinues të Kosovës.**

Mekanizmi Koordinues i Kosovës (MKK) është pjesë e strategjisë së Fondit Global në Kosove që përfaqëson partnerët e interesit të përfshirë në luftë kundër HIV/AIDS dhe tuberkulozit në vend. MKK është organizuar dhe funksionon në pajtim me udhërrëfyesit e Fondit Global. MKK si grup nacional operon në bazë të konsensusit që ka për qellim të promovoj transparencën, implementimin dhe mbikëqyrjen e projekteve te financuara nga Fondi Global.

MKK përbehet nga përfaqësues të sektorit publik dhe privat, që përfshinë qeveritë, agjencitë multilaterale ose bilaterale, organizatat joqeveritare, institucionet akademike, bizneset private dhe njerëzit që jetojnë me sëmundjet.

Në fillim të vitit 2016, MKK ka iniciuar procesin e reformimit, për të përditësuar anëtarësimin e saj dhe çështjet operative në përgatitjen dhe paraqitjen e propozimeve për grante, mbikëqyrjen si dhe koordinimin e procesit të implementimit të granteve. Ky ristrukturim përfshin gjithashtu edhe përbërjen aktuale të MKK-se. Nën përbërjen e re do të ketë një total prej 15 anëtarëve të rregullt dhe zëvendësues, me 7 (shtatë) përfaqësues nga shoqëria civile, 7 (shtatë) nga qeveria dhe 1 (një) nga organizatat multilaterale dhe bilaterale. Secili sektor do të ketë anëtarët e rregullt dhe zëvendësues. Për disa sektorë, përfaqësimi individual do të merret parasysh.

|  |  |
| --- | --- |
| Member | Alternate |
| Personat me HIV(individual) | **Personat me HIV (individual)** |
| Personat me TB (individual) | Personat me TB (individual) |
| Popullata Kyçe e afektuar HIV (individual) | HIV PKA (individual) |
| HIV PKA (OJQ) | HIV PKA (OJQ) |
| TB Popullata kyçe e afektuar (OJQ) | TB KAP OJQ |
| TB KAP OJQ | TB KAP OJQ |
| Drejtat e Njeriut OJQ | Drejtat e Njeriut OJQ |
|  |  |

Prandaj, duke pasur para sysh procesin e ristrukturimit dhe mandatin e skaduar të anëtarëve aktual, *Sekretariati MKK-së fton përqafues të shoqërisë civile për te shprehur interesin e tyre për pjesëmarrje si anëtarë në MKK-së.*

Kriteret e përzgjedhjes së anëtarëve të rinj nga organizatat përfaqësuese të shoqërisë civile janë si vijojnë:

* Organizatat e interesuara duhet të jenë zyrtarisht të regjistruara dhe operative për se paku 3 vite;
* Të kenë përvojë dhe kompetencë në luftën kundër HIV dhe/ ose Tuberkulozit, dhe/ ose barazisë gjinore, dhe/ ose të drejtave të njeriut;
* Të kenë përvojë dhe kompetencë në menaxhim të projekteve, dhe/ ose kontakt me komunitetin, dhe/ ose fushën e edukimit, dhe/ ose barazisë gjinore; dhe/ose të drejtave të njeriut;
* Të kenë aftësinë për të komunikuar dhe për të përfaqësuar në mënyrë efektive sektorin/ komunitetin që përfaqësojnë;
* Të jenë ose të marrin pjesë në rrjete të shoqërisë civile apo të kenë bashkëpunuar në projekte që kanë të bëjnë me shëndetin publik, edukim, zhvillim të qëndrueshëm, barazisë gjinore apo të drejtave të njeriut; dhe
* Nuk është përfitues direkt nga Fondi Global.

Nga anëtaret e rinjtë pritet qe:

* Të dëshmojnë lidership;
* Të jenë të qasshëm dhe të motivuar për të marr pjesë në mënyre aktive në takimet e MKK-së dhe aktiviteteve të tjera, duke mbrojtur dhe lobuar për interesat e personave që jetojnë me HIV dhe TB.
* Të kenë kapacitete për të mobilizuar, komunikuar dhe ndërtuar lidhje me individë, grupe dhe organizata që përfaqësojnë sektorin/ komunitetin e tyre;
* Të kenë kapacitet për të informuar dhe të qenit të përgjegjshëm tek anëtare të tjerë të MKK-së për të gjitha sfidat që vijnë nga sektori/ komuniteti që përfaqësojnë.
* Femrat inkurajohen për te aplikuar.

Organizatat e interesuara mund te shprehin interesin e tyre duke dorëzuar: (1) letër të shprehjes së interesit, me përmbledhje të eksperiencë dhe kompetencave relevante të organizatës, dhe (2) certifikatën e regjistrimit, për personat individual te cilët aplikojnë, nuk është e nevojshme certifikata.. Aplikacioni i kompletuar mund të dorëzohet në adresën zyrtar albana.tahiri@rks-gov.net ose te fizikisht në Ministrin e Shëndetësisë, zyra e sekretariatit të MKK-së, jo më vone se në ora 16:00, më 23 Maj 2016,

Pyetjet dhe sqarimet lidhur me procesin duhet gjithashtu të dorëzohen tek e-mail adresën e lartpërmendur.